Alle brinttankstationer i Danmark lukkes

Planen var ellers klar. Frem mod 2024 skulle der stå 19 brinttankstationer klar i Danmark. Det var udmeldingen fra virksomheden Everfuel, som i 2020 overtog driften af samtlige stationer.

Men nu er den plan skrinlagt. Everfuel lukker for samtlige brinttankstationer i Danmark. Det kan Energiwatch fortælle.

Læs også: Verdens første brintfly er i luften

I skrivende er der stationer i Århus, Kolding og København. Nye planlagte stationer sættes på pause.

“Den grønne brintproduktion i Danmark er ikke klar endnu. Hverken elektrolysen, tankbilerne eller stationerne har været så modne som forventet, da vi skød vores ambitioner i gang. Kombineret med, at der slet ikke har været nogen volumen fra køretøjsproducenterne, har det gjort det svært at finde forretningsmodellen i at drive brintstationer,” fortæller Everfuels administrerende direktør, Jacob Krogsgaard, til Energiwatch.

I skrivende stund er der indregistreret i alt 10 brintbiler til privatbrug i Danmark. I alt er der 136 styks, hvoraf de fleste fungerer som delebiler eller taxaer.

I følge De Danske Bilimportører, så er der to brintbiler tilgængelige herhjemme. Det drejer sig om Hyundai NEXO og Toyota Mirai.

Alle brinttankstationer i Danmark lukkes